# Hader, Hader ikke

**Fag:** dansk

**Målgruppe:** 6.- 8. klasse

**Papirbog:** *Hader, hader ikke* af forfatter Glen Ringtved og Illustrator Otto Dickmeiss, 2018, Carlsens forlag

**Udarbejdet af:** Trine Ferdinand, danskkonsulent CFU KP

**Link til posten:**  <https://mitcfu.dk/54933827>

# **Faglig relevans/kompetenceområder**

Opgaverne i vejledningen her sigter mod at opfylde kompetenceområdet Fortolkning

Eleverne kan lære

* At analyse billeder og tekst og deres samspil i en billednovelle
* Om virkemidler i billeder og tekst
* Hvad surrealismen er
* At udvælge analysepunkter og analysere et opslag
* At fremlægge for klassen

# 

# **Ideer til undervisningen**

## **Før**

Tal sammen i klassen om, hvilke forventninger forsidebilledet, titlen og bagsideteksten giver til fortællingen? Hvad mon en billednovelle er?

## **Under**

Lad dem få bogen med hjem og læse i sin helhed.

Lad dem mens de læser, finde tre ting i den, som de undrer sig over.

Start med at tale om dem, når I mødes igen.

## **Efter**

Nu skal I i gang med at analysere billednovellen.

Start med at lave en fælles analyse af 1. opslag i billednovellen Hader, hader ikke.

Lav i fællesskab at analysere 1. opslag i bogen, inden de i makkerpar skal analysere et andet opslag.

Et billede, der indeholder tekst, indendørs, poserer

Automatisk genereret beskrivelse

## Den skrevne tekst

**Formen**

Hvorfor står teksten i kursiv?

Hvordan virker det, at det første ord “JEG” står med store bogstaver?

**Sprog:**

Hvad betyder empati?

Hvilken gentagelser er der i sproget?

Hvilken virkning har det?

**Indhold:**

Hvad er det jeg-fortælleren hader?

Hvorfor hader han det?

Hvordan er jeg-fortællerens forhold til sin far?

## Billedet

**Personerne:**

Hvad fortæller farens kropssprog, ansigtsmimik, størrelse og udseende om ham?

Hvad fortæller hovedpersonens kropssprog, ansigtsmimik, blikretning, størrelse og udseende om ham? Hvorfor er han mon placeret i en boksehandske - hvad symboliserer det?

Hvad fortæller broderens kropssprog, mimik, størrelse og udseende om ham? Hvorfor ridder broderens på en boksehandske?

Hvordan er personernes størrelsesforhold og placering i forhold til hinanden? Hvorfor er de mon tegnet sådan?

Hvad kan det betyde at hovedpersonen og hans bror har forskellige hårfarver?

**Andre billedelementer:**

Hvorfor har boksehandskerne ude til venstre ben? Hvad symboliserer det?

Hvad kan snørerne symbolisere?

## Samspil mellem tekst og billede

Hvad får vi at vide i billedet, som ikke kommer frem i teksten?

Hvad får vi at vide i teksten, som ikke er med i billedet?

## Fortolkning

Hvordan er forholdet mellem Kim, Kenneth og faren?

Hvilken konflikt antydes i billedet?

## Perspektivering

I kan genkende en del af billedet fra forsiden. Hvordan er det anderledes på dette opslag? Hvorfor mangler mon farverne og detaljerne på bokse-handsken, som omslutter Kim? Hvad får I at vide, som I ikke vidste før?

Hvad i opslaget leder tankerne hen på myten om Kain og Abel?

Hvilke surrealistisk træk er der i billedet?

Fagligt loop omkring surrealisme

Hvis eleverne skal kunne perspektivere til surrealismen, må de jo få noget viden om den kunstneriske retning. Her er disse videoer fine


Surrealisme [**tate.org.uk/kids/explore/what-is/surrealism**](https://www.tate.org.uk/kids/explore/what-is/surrealism)

Surrealisme [**youtu.be/rp2PRA0qaD4**](https://youtu.be/rp2PRA0qaD4)

“Erindringens bestandighed” Maleri af Dali [**youtu.be/YqlTRZi-e10**](https://youtu.be/YqlTRZi-e10)

Man kan lade eleverne prøve selv at skabe et surrealistiske billede fx af en drøm, de har haft, da de jo ofte er surrealistiske i sig selv. De kan lave en digitale collage i appen PicCollage.

Elev-eksempel på et surrealistisk billede lavet i PicCollage om en drøm.



## Analyse-opgave

Hvert makkerpar for tildelt hver sit opslag fra bogen, som de skal analysere og fremlægge for klassen.

* I skal to og to analysere et opslag i Hader, Hader ikke, som jeg tildeler jer.
* I skal fremlægge jeres analyse for klassen.
* I skal bruge Thinklink til det. Tag et foto af jeres opslag, og læg det ind i ThinkLink på Skoletube. Læg tekstpunkter ind på billedet.

Se et eleveksempel her <https://www.thinglink.com/scene/1274313982471045121>

I skal komme ind på nedenstående analysepunkter, **HVIS** det giver mening i jeres opslag!

**Det skrevne sprog**

*Form*

Er der noget særligt ved teksten form og udseende?

*Sproget*

Er der særlige ord?

Bruges der nogen særlige sproglige virkemidler?

[www.indidansk.dk/sproglige-virkemidler](http://www.indidansk.dk/sproglige-virkemidler)

*Indhold*

Hvad handler teksten om?

**Billede**

Personernes kropssprog, mimik, blikretning, størrelse, udseende

Andre elementers størrelse, udseende, symbolske betyning

Personer og elementers placering og størrelse i forhold til hinanden

**Samspil mellem tekst og billede**

Hvad får vi at vide i billedet, som ikke kommer frem i teksten?

Hvad får vi at vide i teksten, som ikke er med i billedet?

**Perspektivering**

Hvad virker surrealistisk i billedet?

# **Supplerende materialer**

Se links til supplerende materialer fra CFU under ‘Sammenhæng’ på posten.